**1880-0808 (תשפ"ג) - ד"ר הנרי אונגר**

**פילוסופיה בקולנוע**

תפקידו של הפילוסוף - לנתח מציאות ולפתח רעיונות פורצי דרך. תפקידו של הקולנוען - לענג אותנו חושית, ולרקום ספורים עבור דמיוננו. לכאורה, כל אחד פועל במישור שונה. עם זאת, קורה שנכרתת ברית נדירה, והקולנוען יוצק לתוך עולמו יסודות פילוסופיים ומנסה לשדֵר לנו – בכוחו העצום כגדול המשווקים בהיסטוריה – דפוסי חיים ורעיונות פילוסופיים מובהקים. קורס זה יאבחן מספר מפגשים כאלו בסיוע אמני קולנוע ואָשפֵי-מדיום, כגון ברגמן, גודאר, בניני, וודי אלן, קופולה, קובריק, אלמודובר והאחים כהן.
 **מטלת סיום הקורס: מבחן בית של 48 שעות.
הרכב ציון סופי: מטלות (15%) מבחן (85%).**

**סילבוס מפורט/דף מידע**

נושאים מרכזיים

·         כיצד משווקים רעיונות באמצעות תמונה: הקולנוען כפילוסוף

·         חומר ורוח: אשליית החופש בכלוב הקפיטליסטי

·         מושג הנס בעולם נטול אלוהים: תאולוגיה פוסט-ניטשיאנית

·         האדם מחפש משמעות: אתיקה ומוסר בעידן האבסורד

·         הבחירה בבחירה: קולנוע אקזיסטנציאליסטי ויריביו

·         העולם כמפגש סימולקרות: גורל האינדיבידואל במטריקס העכשווי

·         העתיד הוא לא מה שהיה פעם: אוטופיות, נבואות וסיוטים אחרים

·         על העיוורון: הקולנוען כפוסטמודרניסט

·         רטרוספקט: מדוע אנו מוצפים היום בסרטי זבל ומה הקשר בין כך לחורבן התרבות